
1  Názov školského vzdelávacieho programu

„ Svet očami detí “


2 Vymedzenie poslania školy a cieľov výchovy a vzdelávania a zameranie materskej školy.

Hlavným cieľom výchovy a vzdelávania v organizačných zložkách SMŠ Dobšinského je dosiahnutie optimálnej kognitívnej, senzomotorickej a sociálno-citovej úrovne ako základu pre školské vzdelávanie v základnej škole a pre život v spoločnosti. Školský vzdelávací program je základným kurikulárnym dokumentom materskej školy, podľa ktorého sa uskutočňuje výchova a vzdelávanie, rešpektuje: 
· rodinu dieťaťa, 
· vývinové špecifiká – vývinové zvláštnosti a osobitosti dieťaťa predškolského veku, možnosti, predpoklady schopnosti, zručnosti a vedomosti dieťaťa. 

Vlastné ciele výchovy a vzdelávania: 
· Viesť deti k ochrane svojho zdravia, vrátane využitia zdravej výživy
·  Prezentovať zdravý spôsob života, predchádzať detskej obezite
·  Poznať kultúrne dedičstvo našich predkov, posilňovať úctu ku kultúrnym  a národným hodnotám
·  Plynule adaptovať dieťa na inštitucionálne – školské prostredie
·  Rozvíjať kľúčové kompetencie a dosiahnuť školskú spôsobilosť
·  Rozvíjať u detí tvorivosť a kreativitu, nadanie
·  Rozvíjať u detí hodnotenie a sebahodnotenie
·  Rozvíjať u detí environmentálne cítenie, ochranárske postoje k prírode
· Prebúdzať túžbu po poznaní a objavovaní súvislostí v prírodnom prostredí na základe zážitkového učenia
·  Realizovať plnenie cieľov výchovy a vzdelávania v prostredí školy – exteriéri s priamym pozorovaním, experimentovaním, skúmaním, bádaním
·  Viesť deti k vyjadrovaniu aktuálnych predstáv o predmetoch
· Vychovávať deti k dopravnej disciplíne – rozvíjať schopnosť v praktických situáciách uplatňovať zásady
· bezpečného správania sa v cestnej premávke podľa všeobecne záväzných právnych predpisov v roli chodca,
· spolujazdca, cyklistu, či korčuliara
·  Vytvoriť podnetné prostredie bohaté na tlač a písaný text
·  Rozvíjať osobnosť dieťaťa prostredníctvom práce s knihou a literatúrou
·  Rozvíjať osobnosť dieťaťa, stimulovať rozvoj tvorivosti, využívať problémové učenie
·  Pedagogickú prácu zamerať na komplexný rozvoj dieťaťa s dôrazom na jeho prípravu do ZŠ
·  Dôsledne pripraviť deti na vstup do 1. ročníka ZŠ
· Napĺňať potrebu dieťaťa sociálneho kontaktu s rovesníkmi
· Získavať dôveru rodičov v individuálnom výchovnom poradenstve a upriamovať ich pozornosť na pozitívne prejavy v správaní sa svojho dieťaťa v prípade potreby ich nasmerovať na ďalšie odborné poradenstvo s inými odborníkmi (logopéd, psychológ...)


Vlastné zameranie Spojenej materskej školy:
Pri tvorbe názvu nášho ŠKVP sme vychádzali zo skutočnosti, že všetky materské školy, ktoré
sú organizačnými zložkami Spojenej materskej školy, Dobšinského 2885/8, Nitra sú situované v MŠ Zobor – Drážovce, kde je dostatok prírodného prostredia, čo nám dáva veľképredpoklady využívať v plnej miere formy a ciele zážitkového učenia sa detí v každej oblastiv exteriéri školy. Využívanie metód - zážitkové učenie, bádanie, skúmanie, pozorovaniea experimentovanie, sú súčasťou každodenného života detí v našej materskej škole.Spoznávanie okolitého sveta približujeme deťom prostredníctvom výchovno-vzdelávaciehoprocesu, ktorý je orientovaný na osobnostný rozvoj detí v oblasti rozvíjania enviromentálnej,prírodovednej, dopravnej, predčitateľskeja digitálnej gramotnosti,  a výtvarnej oblasti. Naším cieľom jerozvíjať schopnosti a zručnosti detí, utvárať predpoklady na ďalšie vzdelávanie a pripravovať ich na život v spoločnosti v súlade s individuálnymi a vekovými osobitosťami. Vlastné zameranie Spojenej materskej školy vychádza zo záverov a analýz doterajšej praxe, záujmov a potrieb detí a spoločnosti. Profilácia je zameraná v súčinnosti s prípravou na vstup dieťaťado základnej školy a kooperáciu s bežným životom. Zameranie SMŠ je rozdelené do nasledovných oblastí:
1. Oblasť enviromentálnej výchovy
· Viesť deti k poznaniu, ochrane a úcte k prírode.
· Rozvíjať u detí ochranárske postoje.
· Utvárať základy enviromentálneho cítenia , vzťah k životnému prostrediu na základe praktických činností, experimentovania a zážitkového učenia.
2. Oblasť zdravotnej výchovy
· Prezentovať zdravý spôsob života.
· Viesť deti k zdravému životnému štýlu, posilneniu zdravia prostredníctvom pohybu, konkrétne pobytom vonku, otužovaním, ovocnými a zeleninovými dňami.
3. Oblasť prírodovednej výchovy
· Učiť deti experimentovať, rozvíjať ich schopnosť vedecky premýšľať a argumentovať.
· Rozvíjať u detí tvorivosť a kreativitu.
4. Oblasť dopravnej výchovy
· Utvárať a následne v praktických situáciách uplatňovať u detí zásady bezpečného správania sa v cestnej premávke.
· Formovať u detí základné poznatky o dopravných pravidlách.
5. Oblasť rozvíjania predčitateľskej gramotnosti
· Rozvíjať predčitateľskú gramotnosť, pestovať pozitívny vzťah ku knihám.
· Rozvíjať slovnú zásobu.
· Vytvárať pomôcky na podporu rozvíjania predčitateľskej gramotnosti
· Osvojiť si schopnosť určiť začiatok a koniec textu
6. Oblasť výtvarnej výchovy
· Pracovať s rôznym pracovným a technickým materiálom
· Učiť ich hravou formou maľovať. Kresliť, tvoriť, modelovať
7. Oblasť rozvíjania digitálnej gramotnosti
· oboznamovať deti s digitálnymi technológiami primerane ich veku,
· využívať interaktívne tabule, tablety, robotické hračky a audiovizuálne pomôcky,
· rozvíjať zvedavosť, tvorivosť, predstavivosť a schopnosť riešiť problémy,
· podporovať komunikáciu, spoluprácu a sebavyjadrenie detí prostredníctvom digitálnych aktivít,
· realizovať digitálne činnosti najmä hravou, zážitkovou a tvorivou formou,
· vytvárať jednoduché digitálne výstupy – kresby, fotografie, zvukové či obrazové záznamy a interaktívne úlohy,
8. Ciele zamerané na osobnosť a jedinečnosť dieťaťa
· Individuálny prístup, uľahčiť dieťaťu plynulú adaptáciu.
· Rozvíjať zdravé sebavedomie detí, podporovať ich jedinečnosť.
· Posilňovať úctu k rodičom a blízkym ľuďom, kladný postoj k materinskému jazyku, tradíciám, prehlbovať vzťah k rodnému mestu, jeho okoliu, aj vlastnej kultúre.
· Rozvíjať sociálno-emocionálne kompetencie – viesť deti k spolupráci, empatií, zodpovednosti a pozitívnym medziľudským vzťahom.
· Podporiť vzťah dieťaťa k poznávaniu a učeniu cez hru, vlastný zážitok a skúsenosť.
· Identifikovať deti so špeciálnymi výchovno-vzdelávacími potrebami a zabezpečovať im podmienky na individuálny rozvoj v súlade s týmito potrebami, 
· Vytvárať priaznivú klímu v škole, pomôcť dieťaťu formovať vlastnú jedinečnosť a životné spôsobilosti v kruhu svojich rovesníkov.


3. Stupeň vzdelania dosiahnutý absolvovaním školského vzdelávacieho programu

Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.





[bookmark: _Toc23526]4. Dĺžka štúdia  a formy výchovy a vzdelávania

V materskej škole sú všetky triedy s celodennou výchovou a vzdelávaním s možnosťou poldennej výchovy a vzdelávania pre deti, ktorých rodičia o to požiadajú. Dochádzka do materskej školy je niekoľkoročná, v niektorých prípadoch trvá aj 4 roky. Povinné predprimárne vzdelávanie v materskej škole trvá jeden školský rok, ak však dieťa po dovŕšení šiesteho roka veku nedosiahlo školskú spôsobilosť, riaditeľka materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia. Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

5. Učebné osnovy 

Vzdelávacie štandardy sú vypracované podľa Štátneho vzdelávacieho programu pre predprimárne vzdelávanie. V ŠkVP sú integrované v učebných osnovách, tematických celkoch a vo výstupoch pozorovania detí.
Hodnotenie dieťaťa
· Hodnotenie je formatívne, priebežné a rešpektujúce individuálne tempo dieťaťa. 
· Realizuje sa prostredníctvom pozorovania, diagnostických aktivít, rozhovorov a portfólia. 
· Hodnotenie neslúži na porovnávanie detí medzi sebou, ale na individuálny rozvoj. 
Výsledky hodnotenia slúžia ako podklad pre plán pedagogickej podpory, konzultácie s rodičmi a prípadnú odbornú intervenciu.


Učebnými osnovami Spojenej materskej školy sú vzdelávacie štandardy jednotlivých vzdelávacích oblastí Štátneho vzdelávacieho programu pre predprimárne vzdelávanie v materských školách:
· Jazyk a komunikácia
· Matematika a práca s informáciami
· Človek a príroda
· Človek a spoločnosť
· Človek a svet práce
· Umenie a kultúra
· Zdravie a pohyb


Charakteristika obsahového celku 
Poradie tém je flexibilné, pričom učiteľka má plnú autonómiu v ich časovom zaradení, spájaní či presúvaní podľa vzájomnej dohody. Taktiež to umožňuje prispôsobovať procesy výchovy a vzdelávania aktuálnemu ročnému obdobiu, sviatkom, významným udalostiam, ako aj individuálnym potrebám a možnostiam detí. .Podľatémďalej plánujeme a realizujeme každú výchovno-vzdelávaciučinnosť.
Stratégie  výchovno-vzdelávacej činnosti

Dôležitým predpokladom spracovania kvalitného plánu výchovno-vzdelávacej činnosti je, že učiteľky v každej triede budú hľadať a nachádzať jeho naj optimálnejšiu podobu, ktorá bude autentická, osobitá a akceptujúca ich štýl učenia, prispôsobená podmienkam ich triedy. Plánovanie výchovno-vzdelávacej činnosti vychádza z vlastných cieľov, poslania a zamerania MŠ, z analýzy výchovno-vzdelávacej činnosti za predchádzajúce obdobie, projektov prebiehajúcich v MŠ a z rozhodnutia pedagogickej rady.





Výchovno-vzdelávacia činnosť v konkrétnej triede materskej školy je:
· plánovitá,
· systematická a cieľavedomá,
· rešpektujúca vekové zvláštnosti a individuálne osobitosti detí, čiže či rešpektuje rozvojové  možnosti a schopnosti detí konkrétnej triedy,
· je pracovný materiál učiteľa v konkrétnej triede,
· slúži učiteľovi na rýchlu orientáciu v obsahu výchovy a vzdelávania,
· je stručná, vecná, konkrétna s prehľadnou štruktúrou,
· nemá predpísanú jednotnú formálnu štruktúru,
· je originálna pedagogická dokumentácia, ovplyvnená odbornými kompetenciami     a  pedagogickou tvorivosťou učiteľov v konkrétnej triede,
· odpovedá na otázku: ktorými činnosťami bude dosahovaný konkrétny cieľ,
· rešpektuje dieťa, jeho možnosti, spôsobilosti a schopnosti,
· rešpektuje vonkajšie a vnútorné podmienky konkrétnej materskej školy (prevádzka, organizácia dňa a denný poriadok, lokalita z hľadiska umiestnenia budovy, prírodné a sociokultúrne prostredie atď.),
· je súčasťou dennej prípravy učiteľa na prácu s deťmi,
· pri plánovaní výchovno-vzdelávacej činnosti musí učiteľka dbať na správny výber didaktických zásad, ktoré sa vzťahujú na všetky stránky výučby, t. j. na učiteľkinu vyučovaciu činnosť, na formy  a metódy výučby, na materiálne a didaktické prostriedky, na poznávaciu činnosť detí, na učivo.


6. Vyučovací jazyk 

V Spojenej materskej škole Dobšinského 2885/8, Nitra je štátny jazyk Slovenskej republiky - slovenský jazyk podľa § 12 zákona 245/2008 Z. z. o výchove a vzdelávaní (školský zákon). Výchova a vzdelávanie sa realizuje v štátnom jazyku a je v zhode so zriaďovacou listinou Spojenej materskej školy Dobšinského 2885/8, Nitra.


7. Systém podpory detí v súlade s princípmi inkluzívneho vzdelávania

Materská škola vytvára podmienky na to, aby každé dieťa prijaté do materskej školy malo rovnakú možnosť zapojiť sa do výchovno-vzdelávacej činnosti a mohlo sa učiť spôsobom a tempom, ktoré rešpektujú jeho individuálne osobitosti, rozvojové možnosti, zdravotný stav a rodinné zázemie. Výchovno-vzdelávací proces je organizovaný tak, aby podporoval všestranný rozvoj osobnosti dieťaťa v bezpečnom, podnetnom a prijímajúcom prostredí.
Pedagogickí zamestnanci uplatňujú diferencovaný a individualizovaný prístup vo výchovno-vzdelávacej činnosti. Obsah, metódy, formy prispôsobujú schopnostiam a potrebám detí.
Trojstupňový systém podpory- podpora detí je organizovaná v trojstupňovom modeli, ktorý umožňuje pružne reagovať na potreby detí a poskytovať im adekvátnu pomoc.
Prvý stupeň podpory -Pedagógoviapresadzujú individuálny a rešpektujúci postoj, prispôsobujú tempo či náročnosť úloh schopnostiam jednotlivých detí a dbajú na tvorbu bezpečného, inkluzívneho a stimulujúceho prostredia. Na prvom stupni sa kladie dôraz na sústavné vyhodnocovanie pokrokov detí, preventívne programy podporujúce reč, hrubú aj jemnú motoriku a sociálne schopnosti, ako aj na pravidelnú komunikáciu s rodičmi. 
Pedagogickí zamestnanci:
· realizujú vstupnú pedagogickú diagnostiku pri nástupe dieťaťa do MŠ,
· vedú priebežné záznamy o pozorovaní dieťaťa (vývin, správanie, komunikácia, socializácia)
· pravidelne vyhodnocujú pokroky detí (minimálne 2× ročne),
· konzultujú zistenia na pedagogických poradách,
· v prípade potreby realizujú individuálny rozhovor so zákonným zástupcom.

Druhý stupeň podpory -predstavuje cielenú podporu nad rámec bežných opatrení a poskytuje podporu  aj bez nutnosti odborného vyjadrenia. Zahrnuje prispôsobenie organizácie, metód či foriem výučby, ako aj cielené individuálne zásahy zo strany učiteľa alebo člena inkluzívneho tímu.
· stimulačné a reedukačné programy, 
· záznam podpornej intervencie, 
· úzka spolupráca s rodičmi, 
· odporučí rodičom, zákonným zástupcom odborné vyšetrenie v zariadení poradenstva a prevencie,
Treti stupeň podpory- zahŕňa špecializovanú odbornú pomoc určenú pre deti so zdravotným znevýhodnením, osobitným nadaním či špecifickými vývinovými potrebami, pričom sa poskytuje na základe odborného vyjadrenia poradenského zariadenia.Súčasťou tohto stupňa je:
· individuálny výchovno-vzdelávací plán (IVVP), 
· práca s odborníkmi inkluzívneho tímu, 
· poskytovanie špecifických podporných opatrení, 
využívanie kompenzačných a špeciálnych pomôcok.

Inkluzívny tím
Materská škola v súlade s legislatívou od roku 2026 buduje inkluzívny tím, ktorý zabezpečuje odbornú podporu pre deti, pedagógov aj rodičov. Inkluzívny tím v materskej škole  tvoria :
· učiteľka/učiteľ materskej školy, 
· asistent učiteľa, 
· špeciálny pedagóg, 
· logopéd, 
· psychológ (externý alebo interný), 
· podľa potreby ďalší odborníci. 
Úlohou inkluzívneho tímu je : 
· identifikácia potrieb detí, 
· posudzovanie podporných opatrení, 
· tvorba IVVP a jeho pravidelné prehodnocovanie, 
· metodická pomoc pedagogickým zamestnancom, 
· koordinácia spolupráce s poradenskými zariadeniami

Materská škola zabezpečuje poskytovanie podporných opatrení podľa § 145a školského zákona. Podporné opatrenia sa poskytujú deťom na základe ich individuálnych potrieb, a to bez ohľadu na to, či ide o dieťa so špeciálnymi výchovno-vzdelávacími potrebami.
Podporné opatrenia môžu zahŕňať najmä:
· úpravu organizácie výchovno-vzdelávacieho procesu,
· úpravu metód, foriem a obsahu vzdelávania,
· využívanie špeciálnych učebných a kompenzačných pomôcok,
· zabezpečenie pedagogického asistenta,
· spoluprácu s odbornými zamestnancami,
· vypracovanie individuálneho vzdelávacieho programu, ak je to potrebné.
Poskytovanie podporných opatrení sa realizuje v spolupráci so zákonnými zástupcami dieťaťa a v prípade potreby aj s príslušným zariadením poradenstva a prevencie.Ak v materskej škole pôsobí podporný tím alebo odborní zamestnanci (napr. školský špeciálny pedagóg, školský psychológ, logopéd, pedagogický asistent), zabezpečujú odbornú podporu deťom, pedagogickým zamestnancom aj rodičom.
Ich činnosť zahŕňa najmä:
· odbornú diagnostiku a poradenstvo,
· individuálnu alebo skupinovú intervenciu,
· metodickú podporu učiteľkám,
· spoluprácu pri tvorbe a realizácii podporných opatrení,
· konzultácie so zákonnými zástupcami,
· spoluprácu s externými odbornými zariadeniami (napr. CPP).
Podporný tím pracuje v súlade s princípmi inkluzívneho vzdelávania a podporuje vytváranie podmienok pre úspešné začlenenie každého dieťaťa do kolektívu.
Materská škola považuje zákonných zástupcov za partnerov vo výchove a vzdelávaní dieťaťa. Spolupráca je založená na otvorenej komunikácii, vzájomnej dôvere a rešpekte.
Realizuje sa prostredníctvom:
· pravidelných konzultácií o pokrokoch dieťaťa,
· spoločného hľadania riešení pri vzniknutých ťažkostiach,
· zapájania rodičov do aktivít školy,
· sprostredkovania odbornej pomoci.
Materská škola systematicky buduje bezpečné, podporné a rešpektujúce prostredie, v ktorom sa každé dieťa cíti prijaté a rešpektované.


Pri vytváraní priaznivej klímy uplatňujeme:
· dôsledné dodržiavanie princípov rovnakého zaobchádzania,
· podporu vzájomnej tolerancie, empatie a spolupráce,
· vedenie detí k rešpektovaniu odlišností,
· otvorenú komunikáciu medzi deťmi, učiteľmi a rodičmi,
· pozitívne posilňovanie žiaduceho správania.
Materská škola aktívne predchádza akýmkoľvek formám diskriminácie, šikanovania a obzvlášť segregácie detí.
Preventívne opatrenia zahŕňajú:
· rovnaký prístup ku všetkým deťom bez ohľadu na ich pôvod, zdravotný stav, jazyk, sociálne postavenie či iné odlišnosti,
· integráciu všetkých detí do spoločných aktivít,
· citlivé reagovanie na prejavy nevhodného správania,
· pravidelné preventívne aktivity zamerané na rozvoj sociálnych zručností,
· spoluprácu s rodičmi pri riešení vzniknutých situácií,
· vzdelávanie pedagogických zamestnancov v oblasti inklúzie a prevencie sociálno-patologických javov.
Cieľom materskej školy je vytvoriť prostredie, v ktorom sa každé dieťa cíti bezpečne, rešpektovane a má vytvorené podmienky na svoj optimálny osobnostný rozvoj.

Osobitosti výchovy a vzdelávania detí so zdravotným znevýhodnením, detí s nadaním a detí so ŠVVP v súlade s princípmi inkluzívneho vzdelávania 

    Detí so zdravotným znevýhodnením, detí s nadaním a deti so ŠVVP vyžadujú prístup, ktorý je náročnejší a komplexnejší v porovnaní s podporou poskytovanou deťom so štandardným vývinom. Je preto dôležité im vytvoriť podmienky na výchovu a vzdelávanie a rešpektovať potreby každého dieťaťa. (tak ako aj vo vzťahu k deťom, ktoré nemajú špeciálne výchovno-vzdelávacie potreby učiteľky vytvárajú podmienky na účinný sebarozvoj osobnosti dieťaťa, hru, učenie, komunikáciu, a podobne). Ani jedna materská škola nemá zriadenú špeciálnu triedu. Deti so zdravotným znevýhodnením, deti s nadaním a deti so ŠVVP sa začleňujú a vzdelávajú v bežnej triede MŠ podľa školského vzdelávacieho programu školy, pričom sa riadime zákonom č. 245/2008 Z. z. § 28. Vzdelávacie štandardy sú spoločné pre výchovu a vzdelávanie všetkých detí. 
Deťom so zdravotným znevýhodnením, detí s nadaním a detí so ŠVVP sa v súlade s princípmi inkluzívneho vzdelávania a odporúčaniami zariadenia poradenstva a prevencie poskytujú podporné opatrenia. Pomocou podporných opatrení sa každé dieťa môže plnohodnotne zapojiť do výchovy a vzdelávania a rozvíjať svoje vedomosti, zručnosti a schopnosti. Realizáciu prispôsobujeme v maximálnej miere špeciálnym výchovno-vzdelávacím potrebám a rozvojovým možnostiam detí. 
Materská škola na podporu výchovno-vzdelávacích potrieb detí poskytuje podporu všetkým deťom a to tak, že zabezpečuje podmienky, organizáciu a realizáciu výchovno-vzdelávacieho procesu spôsobom, ktorý primerane zodpovedá potrebám telesného, psychického a sociálneho vývinu detí.
Ide o univerzálnu preventívno-výchovnú činnosť, ktorá je poskytovaná všetkým deťom materskej školy. 
Sú to preventívne programy, ranné kruhy, pravidelné  osobné konzultácie rodičov s učiteľmi, ktoré zohľadňujú rozvojovú úroveň každého dieťaťa a tak prispievajú k harmonickému a plnohodnotnému rozvoju detí. 
Vykonávajú  ich triedne učiteľky pre deti, ktoré pokračujú v predprimárnom vzdelávaní na základe odporúčaných podporných opatrení CPaP. Ide o činnosť na podporu dosahovania školskej spôsobilosti. Ďalšími zainteresovanými sú ostatní pedagógovia, ktorí vstupujú do triedy a zákonní zástupcovia.


 Osobitosti výchovy a vzdelávania cudzincov
Predprimárne vzdelávanie detí cudzincov sa zameriava na rozvíjanie elementárnych základov:
· komunikačných kompetencií
· matematických kompetencií a kompetencií v oblasti vedy a techniky
· digitálnych kompetencií,
· kompetencií učiť sa, kriticky a tvorivo myslieť.
Osobitosťou výchovno-vzdelávacej činnosti je aj osvojovanie si základov slovenského jazyka tak, aby deti mali dostatočné a veku primerané komunikačné schopnosti v slovenskom jazyku.
https://www.statpedu.sk/sk/metodicky-portal/metodicke-podnety/dieta-hovoriace-inym-jazykom-moznosti-kompenzacnej-podpory-predskolskom-vzdelavani.html
https://nivam.sk/wp-content/uploads/2024/05/Jazykova-podpora-dietata-s-odlisnym-materinskym-jazykom.pdf



8. Stratégia digitálnej transformácie vzdelávania

Digitálna transformácia predprimárneho vzdelávania je systematický a pedagogicky ukotvený proces, ktorého cieľom je zmysluplné začleňovanie digitálnych technológií a rozvoj digitálnych kompetencií detí predškolského veku v súlade s ich vývinovými osobitosťami a Štátnym vzdelávacím programom (ŠVP). Digitálne technológie sú prostriedkom, nie cieľom, a slúžia na podporu hry, objavovania, tvorivosti, riešenia problémov a rozvoja kritického myslenia.
Pedagogické východiská
Pedagogické východiská digitálnej transformácie vychádzajú z princípov konštruktivistického učenia, zážitkového učenia a inkluzívneho prístupu. Digitálne technológie sú využívané ako doplnok k tradičným formám učenia, nie ako ich náhrada. Pedagógovia dbajú na to, aby technológie podporovali prirodzenú detskú zvedavosť, hru, experimentovanie a sociálnu interakciu. Digitálne nástroje sú využívané na vizualizáciu učiva, rozvoj predčitateľských a predmatematických zručností, podporu detí so špecifickými potrebami a na rozvoj tvorivosti. Pedagogické východiská zdôrazňujú rovnováhu medzi digitálnymi a nedigitálnymi aktivitami, aby bol zachovaný zdravý vývin detí.
Ciele digitálnej transformácie:
1. Rozvíjať elementárne digitálne zručnosti detí primerané veku.
2. Budovať pozitívne a zodpovedné postoje k digitálnym technológiám.
3. Podporovať tvorivosť, riešenie problémov a kritické myslenie prostredníctvom digitálnych aj nedigitálnych pomôcok.
4. Zabezpečiť inkluzívny prístup – rešpektovať individuálne potreby, tempo učenia a východiskovú úroveň každého dieťaťa.
5. Rozvíjať digitálne kompetencie pedagogických zamestnancov a ostatného personálu, vrátane schopnosti bezpečne a účelne využívať digitálne nástroje.
Formy a metódy práce:
· Hra a experimentovanie: robotické hračky, interaktívne programy, logické a problémové úlohy.
· Tvorivé činnosti: digitálne kreslenie, prezentácie, dokumentovanie aktivít, kombinácia s tradičnými výtvarnými činnosťami.
· Objavovanie a riešenie problémov: logické hry, interaktívne aplikácie na predmatematické a predčitateľské zručnosti.
· Integrácia digitálnych aj nedigitálnych pomôcok: stavebnice, piktogramy, vizuálne pomôcky, tablet či interaktívna tabuľa.
· Spolupráca s rodičmi: tipy na bezpečné používanie digitálnych technológií doma, podpora digitálnej gramotnosti.
Rozvoj kompetencií pedagogických zamestnancov:
· Pedagogickí zamestnanci sa vzdelávajú v oblasti digitálnych technológií, metodiky digitálneho vzdelávania a inkluzívneho prístupu,
· kriticky vyberajú digitálne nástroje a hodnotia ich pedagogický prínos,
· modelujú zodpovedné a bezpečné používanie technológií,
· vytvárajú podnetné, bezpečné a inkluzívne prostredie pre deti,
· dokumentujú a vyhodnocujú účinnosť digitálnych aktivít.


Hodnotenie digitálnej transformácie
Monitorovanie digitalizácie prebieha na pravidelnej a systematickej báze. Spojená materská škola priebežne vyhodnocuje úroveň digitálnych zručností detí i učiteľov, úroveň bezpečnosti online prostredia a účinnosť používaných technológií. Súčasťou preverovania je mapovanie silných stránok, odhaľovanie potrieb a stanovenie budúcich cieľov. Získané poznatky smerujú k revízii digitálnej stratégie a k zvyšovaniu kvality edukačného procesu. Digitalizácia je pritom pružný proces, ktorý pohotovo reaguje na vývoj technológií, aktuálne nároky školy a legislatívne úpravy.
Hodnotiace indikátory
Pre deti:
· aktívna účasť na digitálnych aktivitách,
· schopnosť riešiť jednoduché problémové úlohy,
· využívanie digitálnych nástrojov na tvorivé účely,
· bezpečné a zodpovedné používanie technológií,
· individuálny pokrok v digitálnych zručnostiach.
Pre pedagogických zamestnancov:
· schopnosť vybrať a reflektovať vhodné digitálne nástroje,
· tvorba podnetného digitálneho prostredia,
· dokumentovanie a vyhodnocovanie digitálnych aktivít,
· účasť na vzdelávaní v oblasti digitálnych technológií,
· integrácia digitálnych aktivít do denných plánov a projektov.

Celoškolský prístup
Digitálna transformácia je proces, ktorý zahŕňa všetkých zamestnancov školy, deti aj rodičov. Pedagógovia spolupracujú pri plánovaní digitálnych aktivít, zdieľajú skúsenosti a navzájom sa podporujú v rozvoji digitálnych kompetencií.  ( rôzne inovačné vzdelávania na rozvoj digitálnych kompetencií ) Škola vytvára priestor pre odborné vzdelávanie zamestnancov, modernizáciu technického vybavenia a zavádzanie digitálnych nástrojov do administratívnych procesov. Rodičia sú zapájaní do digitálnej komunikácie a sú podporovaní v tom, aby doma vytvárali vyvážené digitálne prostredie.
Pre školu ako celok:
· aktualizácia a bezpečné využívanie digitálneho vybavenia,
· priebežné vyhodnocovanie účinnosti digitálnych aktivít,
· dlhodobá stratégia rozvoja digitálnej kultúry školy.
Inkluzívny a profesionálny prístup
Digitalizácia prebieha v duchu inklúzie tak, aby technológie pomáhali všetkým deťom bez ohľadu na ich individuálne osobitosti, rečové zázemie či zdravotné obmedzenia. Moderné nástroje sa uplatňujú ako kompenzačné prostriedky, opora pri komunikácii alebo príspevok k personalizácii výučby. Učitelia pracujú s technológiami odborne, zodpovedne a s dôrazom na bezpečnosť detí i budovanie ich zdravých digitálnych návykov.
Strategický prístup a dlhodobá vízia
Spojená materská škola plánuje dlhodobo:
· postupnú implementáciu digitálnych technológií vo všetkých oblastiach ŠVP,
· systematický rozvoj kompetencií detí aj zamestnancov,
· podporu inklúzie a bezpečného digitálneho prostredia,
· reflektovanie aktuálnych odborných poznatkov a spoločenských potrieb,
· dokumentovanie a vyhodnocovanie pokroku a efektivity digitálnych aktivít.






9. Revízia ŠkVP a kvalitatívny rozvoj

Revízia Školského vzdelávacieho programu je systematicky prepojená s procesom autoevalvácie školy, pričom vychádza z pravidelného hodnotenia výchovno-vzdelávacej činnosti, dosahovaných výsledkov detí a analýzy podmienok školy. Autoevalvácia poskytuje objektívne zistenia o kvalite vzdelávania, ktoré slúžia ako východisko pre aktualizáciu cieľov, obsahu a stratégií ŠkVP.
Výsledky pedagogických rád predstavujú kľúčový zdroj informácií pre tento proces, keďže obsahujú vyhodnotenie výchovno-vzdelávacej činnosti, identifikáciu silných stránok a oblastí na zlepšenie. Zistenia z pedagogických rád sa systematicky zapracúvajú do revízie ŠkVP, čím sa zabezpečuje kontinuita riadenia kvality a súlad medzi plánovaním, realizáciou a hodnotením výchovno-vzdelávacieho procesu
Mechanizmus revízie ŠVP sa: 
· reviduje každoročne do 31. augusta pred začiatkom školského roka, 
· aktualizuje pri legislatívnych zmenách, 
· dopĺňa na základe výstupov z pedagogických rád, spätnej väzby rodičov, odborných zistení a kontrol ŠŠI. 
Každá revízia je zaznamenaná v tabuľke zmien (dátum, autor zmeny, charakter úprav). 











10. Tabuľky podporných opatrení (doplniteľné priamo do ŠkVP)


Identifikačný formulár ŠVVP

	Meno 
dieťaťa 
	Diagnostické zistenia 
	Odporúčanie poradenského zariadenia 
	Navrhované opatrenia 

	
	
	
	


	
	
	
	


	
	
	
	


	

	
	
	



Plán pedagogickej podpory 
	Cieľ
	Aktivita
	Zodpovedná osoba
	Termín
	Spôsob hodnotenia

	
	
	
	

	


	
	
	
	

	


	
	
	
	

	




Hodnotenie IVVP 
	Oblasť
	Progres
	Úpravy opatrení
	Dátum hodnotenia
	Podpis odborníkov

	
	
	
	
	

	
	
	
	

	


	
	
	
	

	




Zdroje

· Štátny vzdelávací program pre predprimárne vzdelávanie v materských školách,  
Bratislava, Štátny pedagogický ústav, 2016.
· Zákon č. 245/2008 Z. z. o výchove a vzdelávaní (školský zákon) a o zmene a doplnení 
niektorých zákonov v znení neskorších predpisov. 
· Zákon č. 596/2003 Z. z. o štátnej správe v školstve a školskej samospráve a o zmene a 
doplnení niektorých zákonov v znení neskorších predpisov.
· https://nivam.sk/wp-content/uploads/2024/05/Jazykova-podpora-dietata-s-odlisnym-materinskym-jazykom.pdf
· https://www.statpedu.sk/sk/metodicky-portal/metodicke-podnety/dieta-hovoriace-inym-jazykom-moznosti-kompenzacnej-podpory-predskolskom-vzdelavani.html
· https://www.minedu.sk/data/att/b4d/35518.ed029a.pdf
· https://www.statpedu.sk/sk/metodicky-portal/metodicke-podnety/dieta-hovoriace-inym-jazykom-moznosti-kompenzacnej-podpory-predskolskom-vzdelavani.html
· https://nivam.sk/wp-content/uploads/2024/05/Jazykova-podpora-dietata-s-odlisnym-materinskym-jazykom.pdf

Príloha č. 1: Ročný obsahový a tematický SMŠ Dobšinského 2885/8, Nitra


	[bookmark: _Hlk213350918]
MESIAC
	
Obsahový celok
	
Téma

	
SEPTEMBER

	
Vitaj v škôlke kamarát!
	Ja a moji kamaráti
Poznávam MŠ
Kto sa o nás v MŠ stará
Predmety dennej potreby

	

OKTÓBER

	

Tajomstvá prírody
	Prišla jeseň
Ovocný sad – ovocie a zelenina
Moji starí rodičia
Remeslá a povolania

	

NOVEMBER


	

Novembrový čas
	Les a lesné tajomstvá
Rastliny – stromy, kríky, huby
Keď fúka a prší – ochrana zdravia
Moje telo
Emócie

	

DECEMBER

	

ADVENT, ADVENT...


	Zima je tu
Mikuláš
Advent
Snehová kráľovná – živá a neživá príroda

	
JANUÁR


	
ZIMNÝ ČAS




	Potulky zimným lesom – starostlivosť o zvieratá v zime
Zimné športy a radovánky
Ako plynie čas – denný režim
Počasie – starostlivosť o zdravie


	

FEBRUÁR
	

FAŠIANGY, TURÍCE...
	Fašiangy – Karneval
Geometrické tvary
Materiály a ich vlastnosti
Dopravná výchova

	

MAREC

	
Z rozprávky do rozprávky.
	Marec mesiac knihy
Vesmír
Na gazdovstve
Veľká Noc – sviatky jari

	
APRÍL


	
Aprílové slnko.
	Deň Zeme (22.4.)
Kolobeh vody
Jar prichádza
Jarné kvety

	
MÁJ


	
Máj lásky čas.
	Moja rodina
Slovensko
Hmyz (20.5. svetový deň včiel)
Život vo vode
MDD

	

JÚN


	

Hurá je tu leto!
	Exotické zvieratá
Letné športy
Veda je zábava
Čo všetko už vieme
Ahoj škôlka – hurá prázdniny










Charakteristika obsahových celkov:

SEPTEMBER     
Obsahový celok bude zameraný na adaptáciu detí ako ľahšou formou zvládnuť nové prostredie školy, odlúčenie od matky a najbližšej rodiny. Deti spoznajú nových kamarátov, rovesníkov a pani učiteľky. Zároveň budú spoznávať aj prácu ostatných ľudí, zamestnancov školy, ktorí sa o deti starajú. Prídu do styku s predmetmi dennej potreby.

OKTÓBER           
Mesiac október je venovaný zberu úrody ovocia a zeleniny s následným uskladnením. Formou vzdelávacích aktivít budeme u detí rozvíjať dôležitosť zdravého životného štýlu a to nielen pohybovými aktivitami, ale aj ochutnávkou ovocia a zeleniny a budeme piecť aj v rámci zážitkového učenia štrúdľu pre starých rodičov a rodičov. V rámci kreativity a tvorivosti budú deti svojou prácou formou aktivít sa podieľať  na výzdobe interiéru  a exteriéru školy. V rámci jazykovej výchovy budeme rozvíjať u detí slovnú zásobu aj formou slovnej banky na podtémy mesiaca ako sú: Prišla jeseň, Ovocný sad – ovocie a zelenina, Moji starí rodičia, Remeslá a povolania.

NOVEMBER
Obsahový celok bude zameraný na rozvíjanie environmentálneho povedomia detí, ktoré bude spočívať v starostlivosti o prírodu. Pozorovať budeme javy v prírode. Hľadať budeme rozdiely medzi živou a neživou prírodou. Podľa kalendára počasia budeme určovať a zakresľovať do hárkov počasie, aké práve vonku je. Pozorovať budeme zmeny v prírode v rámci ročného obdobia. Osvojovať si budeme piesne, hry a riekanky podľa podtém. Pozornosť budeme venovať aj svojmu telu a emóciám.

DECEMBER             
Mesiac odštartujeme s príchodom Mikuláša, ktorý zavíta do našej školy. Deti v rámci plnenia zložiek z jazykovej výchovy, budú mať osvojené piesne, básne pre jeho príchod. V tomto obsahovom celku sa budú plniť ciele aj z prosociálnej výchovy v podobe obdarúvania, poďakovania, vzájomnej empatie, ktorú v čase Vianoc najviac pociťujeme. V rámci tvorivosti a a kreativity detí budú deti svojpomocne vytvárať vianočné ozdoby, darčeky. Piecť budú aj vianočné pečivo pre rodičov a starých rodičov, ktorých obdaria na Vianočnom vystúpení v krátkom kultúrnom programe. So všetkými zvykmi a tradíciami Vianoc. V rámci interných projektov budú skúmať, bádať, pozorovať sneh a ľad  a rozdiely medzi živou a neživou prírodou.


JANUÁR                   
V mesiaci január si deti osvoja časové vzťahy jedného roka, mesiaca, týždňa a dňa. Zameriame sa na zložku zdravia a pohybu a jeho dôležitosti pre ľudí. Pripravíme si pre deti v exteriéri školy zimnú olympiádu a rôzne športové aktivity. Rozvíjať budeme aj predčitateľskú gramotnosť  podľa danej témy. Využívať budeme rôzne pracovné techniky, zameriame sa na rozvoj logického myslenia. Deti budú v rámci zážitkového učenia venovať  svoj čas aj v starostlivosti o vtáčiky v zime, zvieratá v lese. 

FEBRUÁR              
V obsahovom celku sa zameriame na prípravu karnevalu a Fašiangov s dodržaním tradícií. V rámci detskej kreativity si deti budú sami zhotovovať karnevalové masky s využitím rôznych pracovných techník. Pracovať budú aj s výučbovým softvérom na témy: dopravná výchova, geometrické tvary. Skúmať  a pozorovať budú aj predmety – materiály a ich vlastnosti. Otužovať sa budeme na čerstvom vzduchu ako prevencii zdravia detí.

MAREC               
V obsahovom celku sa zameriame na tému „ marec mesiac knihy“. Deti navštívia aj knižnicu nielen v našej škole, ktorá je zriadená pre rodičov a deti, ale aj v meste. Návštevou knižnice budeme u detí rozvíjať kladný vzťah ku knihám a starostlivosti o ne. Pri prezeraní a listovaní kníh budeme  dbať, či deti držia knihu správnym smerom. Zaujímať sa budeme o písmená, číslice, povieme si ako vzniká kniha a čo aj kniha obsahuje ( názov, meno autora, vydanie ..). Obsahovým celkom sa bude prelínať aj nové ročné obdobie jar. Formou zážitkového učenia budú deti sadiť  semienka a pozorovať ich rast. Údaje budú zaznamenávať formou kresby do pozorovacích hárkov. Pozornosť budeme venovať  aj širokej a zaujímavej téme vesmír. Navštívime podľa možnosti hvezdáreň, alebo zorganizujeme podľa možností  - Planetárium. Formou výučbového softvéru a obrázkového materiálu sa presunieme na gazdovský dvor, aby deti získali nové poznatky a vedomosti z tejto témy.

APRÍL                
Skúmať, pozorovať, bádať budeme rastlinný svet s využitím zážitkového učenia sa v exteriéri školy. Pracovať budeme s detskou encyklopédiou, oslávime Deň Zeme a vysvetlíme si dôležitosť sviatku formou bohatých aktivít s deťmi. S jarou prichádzajú aj bohaté aktivity detí, ktoré budú uskutočnené v exteriéri školy formou zážitkového učenia sa detí. Dôležitosť  budeme venovať aj samotnej vode, jej kolobehu. Deti si podľa tém budú osvojovať básne, piesne, tance...

MÁJ                      
Vzdelávacími aktivitami budeme spoznávať SR, hlavné mesto. Rozoznávame štátne symboly SR, vlajku a osvojíme si hymnu SR. Oslávime Deň Matiek s kultúrnym programom pre mamičky. V rámci tvorivosti a kreativity detí budeme vyrábať darčeky ku Dňu Matiek. V kultúrnom programe budeme využívať jednoduché tanečné prvky, choreografiu. Zameriame sa aj na slovenské ľudové piesne a tance. Osobitná téma bude venovaná rodine, jej členom. Budeme spoznávať hmyz, pozorovať ho a určovať. Zameriame sa na život vo vode s využitím obrázkového materiálu a pomocou výučbového softvéru. Usporiadame pre deti podľa možnosti aj posedenie s včelárom, pôjde o ukážky formou zážitkového učenia sa detí o život včiel a dôležitosti pre ľudí. Spoločne sa celá škola posledný májový deň zameria  na prípravu sviatku  osláv MDD. 

JÚN                         
S pomocou učiteľky deti opíšu znaky ročného obdobia leto, s ktorým súvisia aj letné športy, návšteva ZOO. Budeme spoznávať, určovať exotické zvieratá. Nápomocný nám bude výučbový softvér. Vrátime sa a zároveň si opakujem, čo všetko sme sa počas roka v škôlke naučili, čo nás najviac bavilo. Zahráme sa na malých vedcov a budeme skúmať, bádať a experimentovať. Rozlúčime sa s deťmi predškolákmi, so škôlkou a pozornosť budeme formou rozhovoru a diskusii venovať letným dovolenkám. 

